Yin Pulseringer: En symfoni af pulseren

Trine Hedegaard
2023-03-29T11:20:07+02:00

I min signatur fortolkning af Yin er der både plads til rytmiske blide Yin pulseringer til at åbne op for flowet kombineret med de klassiske længereholdte Yinstræk, som smelter fysiske og mentale spændinger. Kom med og oplev kombinationen på mine Yin Unwind workshops...
More

Hjernen pulserer, og de indre organer har alle har en unik form og rytme. Musklerne, ja selv knoglerne pulserer. Enhver celle i kroppen pulserer. Du er en smuk symfoni af pulseren. Jo mere i balance og overskud du er, jo mere harmonisk er pulseringen gennem dig. Når vi stresser og spænder op, så påvirkes flowet gennem kroppen, og det er fint nok, livet ER et stort samsurium af sammentrækninger og ekspansioner for at blive i pulseringssproget.

Så når vi har siddet mange timer foran computeren, eller har løbet rundt for at nå det hele, så kan vi lægge os på yogamåtten og lave nogle Yin pulseringer til at hjælpe kroppen med at slippe spændingerne, der har akkumuleret sig, så den kan pulsere mere frit igen.

For mig er Yin en somatisk udforskning af, hvad der sker, når jeg sætter tempoet ned og kommer mere tilstede i mig selv med en venlig opmærksomhed indad (for hallo, hvor er den ofte mere fokuseret på at finde fejl og mangler). Men når jeg lander mere i mig selv, er det nemmere at reframe hele mit “body-heart-mind” system.

I min fortolkning af Yin er der både plads til rytmiske blide Yin pulseringer til at åbne op for flowet og de klassiske længereholdte Yinstræk, som smelter fysiske og mentale spændinger. De lange stræk øger desuden cirkulationen dybere ind i vævene, og giver dit system mulighed for at integrere effekten dybere i bindevævene og nervesystemet.

Kom med og oplev kombinationen på mine signatur Yin Unwind workshops, hvor jeg guider dig igennem rytmiske blide Yin pulseringer og de klassiske længereholdte Yinstræk. Du finder en oversigt over kommende workshops HER.

Yin Unwind rekalibrerer dit nervesystem, reducerer træthed og efterlader dig med en skøn følelse af ro indeni.

Yin er en tilstand
Yin er en følelse
Yin er en måde at være tilstede på

Jeg vil elske at guide dig ind i dit indre landskab af pulseren.

KH Trine x