Energi er vores nye valuta – og vi skal lære at forvalte den med omtanke!

Trine Hedegaard
2024-09-12T10:42:19+02:00

Du behøver ikke forklare, hvorfor du vil have det, du vil, eller gøre det, du gør, eller elsker det, du elsker. Du har lov til at leve dit liv præcis, som det giver mening for dig.

Med min STILLE REVOLUTION advokerer jeg for en mere selvkærlig og bevidst tilgang til måden, vi lever vores liv på, som ikke handler om tidsmanagement men ENERGImanagement (som er den røde tråd gennem alt, hvad jeg laver, og som danner fundamentet for Yin Unwind uddannelsen).

More

Du behøver ikke forklare, hvorfor du vil have det, du vil, eller gøre det, du gør, eller elsker det, du elsker. Du har lov til at leve dit liv præcis, som det giver mening for dig.

Med min STILLE REVOLUTION advokerer jeg for en mere selvkærlig og bevidst tilgang til måden, vi lever vores liv på, som ikke handler om tidsmanagement men ENERGImanagement (som er den røde tråd gennem alt, hvad jeg laver, og som danner fundamentet for Yin Unwind uddannelsen).

Når vi lærer at skifte valuta fra tid til energi, skifter vi fokus fra alt det, vi lovede os selv, vi ville gøre og nå til alt det, der giver mening og overskud. Misforstå mig ikke, jeg ved godt, du ikke kan leve uden en form for kalenderstyring. Og jeg betvivler ikke, at mange har travlt, også FOR travlt til, at det er holdbart på den lange bane. Men den STILLE REVOLUTION handler netop om at tilbyde et andet og mere bæredygtigt perspektiv, som bygger på en større energibevidsthed.

Min tilgang til yin yoga er meget mere end en fysisk praktisk. Den kalibrering, der sker, når vi tager os tid til at lande på yogamåtten og begynder mere bevidst at mærke, hvordan vi har det, er en vigtig brik i at lære at lave vores egen energimåling:

"Hvordan har jeg det egentlig? Og hvad har jeg brug for lige nu?"

Istedet for at spekulere over hvad du kan gøre med den tid, du har til rådighed, så fokuser på, hvad du kan gøre (eller ikke at gøre!) med den energi, som du har til rådighed. Det at begynde at respektere vores energiniveau og lade det være vores topprioritet at holde overskud på kontoen fremfor at køre videre på automatpiloten: Giv den gas - crach - giv den gas - crash.

Tak for at du læser med herinde! Jeg elsker at følges med dig, og sætter stor pris på vores community af yinsters. Du kan som altid se mine kommende events i yogakalenderen HER.

Kh Trine x